На основу члана 27.став 5., члана 132. и члана 135. Закона о стечају (“Сл.гласник РС” бр. 104/2009, 99/2011 – др.закон, 71/2012 – одлука УС, 83/2014, 113/2017, 44/2018 и 95/2018) као и поглавља III  Националног стандарда бр. 5 о начину и поступку уновчења имовине стечајног дужника (“Сл.гласник РС” бр. 62/2018), стечајни управник стечајног дужника:

 
 
PREDUZEĆE ZA GRUBE GRAĐEVINSKE RADOVE I SPECIFIČNE RADOVE NISKOGRADNJE GRATIM DOO VRNJAČKA BANJA– У СТЕЧАЈУ 

ЦЕРСКА 10, ВРЊАЧКА БАЊА 
МБ: 20593458, ПИБ: 106398606
ОБЈАВЉУЈЕ

ПОЗИВ  ЗА  ДОСТАВЉАЊЕ  ПОНУДА

за

вршење услуга процене вредности целокупне имовине стечајног дужника, имовинске целине и процене вредности стечајног дужника као правног лица. 

Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним дужником.

За потребе утврђивања процене вредности у поступку продаје проценитељ ће користити следеће методе процене прописане Законом о стечају, Националним стандардом бр. 5 о начину и поступку уновчења имовине стечајног дужника, као и МРС/МСФИ. Понуђачи су дужни да опишу методе које намеравају да користе у својој процени. Националним стандардом бр. 5 дефинисано је утврђивање процењене вредности, према коме се оно  врши у складу са Међународним стандардима финансијског извештавања – МСФИ.:

Проценитељ ће такође:

•
израдити процену целисходности: продаје стечајног дужника као правног лица, продаје имовинске целине и/или продаје појединачне имовине стечајног дужника;

•
Саставити и доставити правно мишљење у вези правног статуса имовине која је предмет процене на основу прибављене документације;

•
Утврдити учешће вредности процењене имовине на којој је конституисано разлучно                   право и/или заложно право, у односу на процену вредности правног лица или у односу на имовинску целину (изражено у процентима),

Понуда обавезно мора да садржи: рок у коме ће понуђач завршити процену, цену за пружену услугу уз навођење јасно одређеног износа на који понуда гласи и сагласност понуђача да ће се плаћање извршити када се код стечајног дужника стекну услови, референтну листу понуђача са извршеним проценама имовине у стечајном поступку и доказе о испуњености услова за обављање послова у вези процене – потребно је да понуђач или од њега ангажовано лице које процењује вредност непокретности поседује лиценцу за процену вредности непокретности.
Увод
Стечајни управник стечајног дужника PREDUZEĆE ZA GRUBE GRAĐEVINSKE RADOVE I SPECIFIČNE RADOVE NISKOGRADNJE GRATIM DOO VRNJAČKA BANJA– У СТЕЧАЈУ, ЦЕРСКА 10, ВРЊАЧКА БАЊА, МБ: 20593458, ПИБ: 106398606, спроводи поступак одабира најбољег понуђача: уз сагласност стечајног судије и Одбора поверилаца за пружање услуга процене ликвидационе вредности имовине и процене вредности  правног лица, позива све заинтересоване понуђаче који испуњавају услове наведене у овом позиву да доставе своје понуде. 
2. Сврха процене

Сврха процене је да се на основу процене вредности имовине и процене вредности  стечајног дужника као правног лица, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку који се води над стечајним дужником PREDUZEĆE ZA GRUBE GRAĐEVINSKE RADOVE I SPECIFIČNE RADOVE NISKOGRADNJE GRATIM DOO VRNJAČKA BANJA– У СТЕЧАЈУ, ЦЕРСКА 10, ВРЊАЧКА БАЊА, МБ: 20593458, ПИБ: 106398606,
Извештај о процени вредности мора бити у складу са Међународним стандардима финансијског извештавања – МСФИ.
3. Извештај о процени

Проценитељ је дужан да по завршетку процене достави Извештај о процени у три оригинална примерка у писаној и електронској форми која ће морати да садржи следеће:

· Прецизно означен предмет процене, 
· Мишљење о приложеној имовинско-правној документацији;
· Списак имовине на којој је конституисано заложно право;
· Дефиницију вредности уз опис метода коришћења  у процени,
· Датум процене,

· Закључак о процењеној вредности имовине стечајног дужника,
· Закључак о процењеној вредности стечајног дужника као правног лица ,
· Закључак о процењеној вредности имовине која је предмет разлучног и/или заложног права – одређивање одговарајућег дела купопродајне цене на којем разлучни и/или заложни поверилац има право приоритетног намирења у складу са чланом 133. став 12. Закона о стечају (изражено у процентима).
· Закључак у вези целисходности најповољнијег начина продајe, мишљење проценитеља и предлог најповољнијег начина уновчења стечајне масе уз давање детаљног образложења.

4. Методе процене

Процена се врши у складу са Међународним стандардима финансијског извештавања – МСФИ и Националним стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавајући исказивање ликвидационе вредности имовине стечајног дужника и вредности стечајног дужника као правног лица.

Надаље, резултати процене имовине стечајног дужника и процене стечајног дужника као правног лица треба да користе за исказивање ликвидационе вредности у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о ликвидационој вредности примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи.

Понуђачи треба да детаљно опишу методе које намеравају да користе у својој процени. 

5. Информације за понуђаче

Заинтересовани понуђачи, односно њихови овлашћени представници, могу добити детаљније информације за израду понуде, и потребну документацију са свим предвиђеним условима путем електронске поште  mannufaktura@gmail.com или на телефон 064.32 44 577.

Затворене понуде за вршење услуга процене могу се доставити најкасније до 13.05.2024. године до 14 часова, понуде доставити на адресу канцеларије стечајног управника: Мирко Петровић Пр Стечајни управник, ул. Цара Душана бр. 20/4, 36000 Краљево, са назнаком ''ПОНУДА – процена вредности имовине  GRATIM DOO VRNJAČKA BANJA– У СТЕЧАЈУ -  НЕ ОТВАРАТИ“.
Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.

Понуда садржи:

· Доказе о испуњености услова из тачке 7 овог позива;
· Имена ужег тима који ће радити процену са задужењима и референцама;
· Рок у коме ће завршити процену;
· Цену за пружену услугу исказану ИСКЉУЧИВО у динарима са посебно исказаним ПДВ-ом.
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.

Све понуде се достављају на српском језику.
Oдабир најбољег понуђача ће извршити Oдбор поверилаца у роковима прописаним Националним стандардом о начину и поступку уновчења имовине стечајног дужника. У случају да одбор поверилаца не донесе одлуку у прописаном року, избор понуђача ће извршити стечајни управник. Цена није једини критеријум приликом одабира проценитеља.
Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.

Додатне информације и појашњења у вези са припремањем понуде понуђачи могу тражити у писаном облику, најкасније три дана пре истека рока за достављање понуде. 
Наручилац ће у року од једног дана, од дана пријема захтева, послати понуђачу одговор у писаном облику.
6. Плаћање

Исплата уговорене цене за обављене услуге која ће бити прецизирана уговором, извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје стечајног дужника. 
7. Услови конкурисања

Понуду за учествовање може поднети сваки понуђач који испуњава услове у смислу квалификационих захтева, утврђене од стране стечајног управника, и то:

· да је регистрован за обављање одговарајуће делатности код надлежног органа;

· да му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;

· да располаже довољним кадровским и техничким капацитетом за вршење услуга из понуде:

1. да је за реализацију услуга из понуде предвидео чланове проценитељског тима који имају одговарајуће универзитетске квалификације у области економије, права, грађевинске струке, информатике и других инжењерских профила, те да имају искуства у пружању услуга наведених у понуди (приложити списак са задужењима и биографије кључног особља предложеног за спровођење услуга из понуде. Одвојено навести имена и референце ширег консултантског тима.);

2. да руководилац тимова за процену некретнина има одговарајућу лиценцу за вршење процене вредности непокретности издату у складу са Законом о проценитељима вредности непокретности („Службени гласник РС“, бр. 108/2016) - приложити копију лиценце;

3. пожељно је да главни руководилац пројекта има међународно признат сертификат за процену вредности капитала издат од стране асоцијације које су пуноправне чланице Комитета међународних стандарда процене (International Valuation Standards Committee), као што су Appraisal Institute, American Society of Apraisers (ASA), Institut Francais de l Expertise и друго.

4. да понуђач није био ангажован на ревизији финансијских PREDUZEĆE ZA GRUBE GRAĐEVINSKE RADOVE I SPECIFIČNE RADOVE NISKOGRADNJE GRATIM DOO VRNJAČKA BANJA– У СТЕЧАЈУ, ЦЕРСКА 10, ВРЊАЧКА БАЊА, МБ: 20593458, ПИБ: 106398606 односно да није повезано лице са предузећем које је ангажовано на ревизији финансијских извештаја PREDUZEĆE ZA GRUBE GRAĐEVINSKE RADOVE I SPECIFIČNE RADOVE NISKOGRADNJE GRATIM DOO VRNJAČKA BANJA– У СТЕЧАЈУ, ЦЕРСКА 10, ВРЊАЧКА БАЊА, МБ: 20593458, ПИБ: 106398606, ради избегавања сукоба интереса процене и ревизије.
Понуде које не испуњавају ове услове биће одбијене као неприхватљиве.
Стечајни дужник
PREDUZEĆE ZA GRUBE GRAĐEVINSKE RADOVE I SPECIFIČNE RADOVE NISKOGRADNJE GRATIM DOO VRNJAČKA BANJA– У СТЕЧАЈУ, ЦЕРСКА 10, ВРЊАЧКА БАЊА, МБ: 20593458, 
Стечајни управник ____________________                                                                              

